作者:王建
標題:送人
內容:白日向西沒，黃河複東流。人生足著地，甯免四方遊。我行無返顧，祝子勿回頭。當須向前去，何用起離憂。但恐無廣路，平地作山丘。令我車與馬，欲疾反停留。蜀客多積貨，邊人易封侯。男兒戀家鄉，歡樂為仇讎。丁寧相勸勉，苦口幸無尤。對面無相成，不如豺虎儔。彼遠不寄書，此寒莫寄裘。與君俱絕跡，兩念無因由。